李靖雲一面喺小學做兼職音樂教師，一面等待國際舞蹈團嘅甄選，希望成為該團嘅舞蹈員，以實現自己嘅夢想。學校報名參加校際音樂比賽，雲係呢次比賽嘅訓練員，面對一班鬼馬難馴嘅頑皮學生，令雲感到心灰，好彩有體育老師林sir從旁相助，雲先逐漸適應，而林sir亦對雲產生好感，並加以追求。